SQ โครงการแม่เมาะ 8 ปรับราคาเพิ่มขึ้นหนุนกำไรปีนี้แกร่ง
SQ โครงการแม่เมาะ 8 ปรับราคาเพิ่มขึ้นหนุนกำไรปีนี้แกร่ง
24 มี.ค. 2560

บล.บัวหลวง ระบุในบทวิเคราะห์วันนี้ (24 มี.ค.) ว่า แนวโน้มของกำไรของบริษัท สหกลอิควิปเมนท์ จำกัด (มหาชน) หรือ SQ จะเติบโตได้ต่อเนื่องในไตรมาส 1/60 เนื่องจากเป็นช่วง High season รวมถึงภาพทั้งปีจะเติบโตได้แข็งแกร่ง จากโครงการแม่เมาะ 8 ที่มีการปรับราคาเพิ่มขึ้น รวมถึงโครงการหงสาฯ คาดจะมีการเรียกรับถ่านหินเพิ่มเติมหลังจากโรงไฟฟ้าที่ปิดปรับปรุงช่วงปี 59 กลับมาดำเนินงาน และการเติบโตของบริษัทจะโดดเด่นที่สุดในปี 61 หลังจากเริ่มดำเนินการติดตั้งเครื่องจักรใหญ่สำหรับโครงการแม่เมาะ 8
อีกทั้งยังมีโครงการใหม่ ซึ่งรอประมูลเพิ่มมูลค่า 1.5 แสนล้านบาท และยังมีงานใน Pipe line ที่ได้ LOI มาแล้ว คืองานรับเหมาปรับพื้นที่งานกองถ่านหินของโครงการโรงไฟฟ้าเซกอง ประเทศลาว เหลือแค่ขั้นตอน เซ็นงานและเริ่มรับรู้รายได้ ซึ่งเรายังไม่ได้รวมไว้ในประมาณการกำไร รวมถึงโครงการสินแร่อื่นๆที่มีโอกาสจะเข้ามา ราคาหุ้นปัจจุบันสะท้อน PE ปี 60 ประมาณ 19 เท่า (VS. กลุ่มเฉลี่ย 25 เท่า) และปี 61 จะลดลงเหลือ 13 เท่า คงคำแนะนำซื้อ